ગુજરાત વિધાનસભાની ચૂંટણીને લઇને સટ્ટા બજાર પણ ગરમાયું હતું. શરૂઆતમાં સટ્ટામાં ભાજપ લીડ કરી રહ્યું હતું. અને માટે જ મોટી સંખ્યામાં ભાજપ અને કોંગ્રેસમાંથી કોણ જીતશે તે અંગે સટ્ટો રમવામાં આવી રહ્યો હતો. પણ હવે જેમ જેમ ચૂંટણીનો બીજા તબક્કો નજીક આવતો જાય છે તેમ તેમ સટ્ટોડિયા પણ દુવિધામાં મૂકાઇ ગયા છે. ઉલ્લેખનીય છે કે ગુજરાત વિધાનસભાની ચૂંટણીને લઇને કરોડો રૂપિયાનો સટ્ટો રમાઇ રહ્યો છે તેવું જાણવા મળ્યું હતું. પણ હવે સટ્ટોડિયા પણ ભાજપ કે કોંગ્રેસ પર દાવ લગાવાનું બંધ કરી દીધું છે. હાર્દિક પટેલ દ્વારા જે રીતે લોકોને ભાજપને વોટ ન આપવાની શપથ અપાઇ રહ્યો છે અને કોંગ્રેસ પણ જે રીતે મોદી પર પ્રહારો કરી રહ્યા છે તેને જોતા સટ્ટા બજારે પણ ભાજપ અને કોંગ્રેસ બંન્ને પર દાવ લગાવાનું બંધ કરી દીધું છે.